**THIRRJE PËR APLIKIM**

 **Trajnim të Trajnuesve “Parandalimi dhe luftimi i Dhunës ndaj Grave dhe Dhunës në Familje”**

Akademia e Drejtësisë e Kosovës në bashkëpunim me zyrën e Këshillit të Evropës në Prishtinë, projekti “Fuqizimi i Luftës kundër dhunës ndaj grave dhe dhunës në familje-faza III”, do të realizojë një (1) Trajnim të Trajnuesve për gjyqtarë dhe prokurorë.

Qëllimi i përgjithshëm i trajnimit intensiv dy ditor është që është të sensibilizojë prokurorët dhe gjyqtarët për çështjen e dhunës ndaj grave dhe dhunës në familje dhe të përmirësojë kapacitetin e tyre për t’iu përgjigjur në mënyrë efektive një dhune të tillë duke nxitur një qasje të përqendruar tek viktima, duke i mbajtur kryesit e dhunës përgjegjës dhe duke ndaluar ciklin e pandëshkueshmërisë.

Objektivat e përgjithshme të trajnimit janë të trefishtë:

(1) Të zhvillojë një kuptim më të mirë nga prokurorët dhe gjyqtarët për shkallën dhe natyrën e dhunës ndaj grave dhe dhunës në familje; dinamikën e një dhune të tillë, rrënjët dhe konceptet e barazisë gjinore dhe mënyrën e shmangies së miteve dhe keqkuptimeve të zakonshme;

(2) Që prokurorët dhe gjyqtarët të njihen me standardet ndërkombëtare, veçanërisht Konventën e Këshillit të Evropës për Parandalimin dhe Luftimin e Dhunës ndaj Grave dhe Dhunës në Familje (e njohur si Konventa e Stambollit) dhe ligjet e Kosovës në lidhje me çështjet kryesore për t’iu përgjigjur dhunës ndaj grave dhe dhunës në familje;

(3) Të përmirësohen njohuritë dhe aftësitë e prokurorëve dhe gjyqtarëve për të adoptuar një qasje të përqendruar tek viktima dhe për të zbatuar ligjet dhe procedurat në mënyrë të përgjegjshme ndaj gjinisë, duke siguruar mbrojtjen dhe sigurinë e grave, fuqizimin e viktimave duke mbajtur përgjegjës autorët e krimit.

**KOHËZGJATJA E TRAJNIMIT**

Trajnimi i trajnerëve është dy (2) ditor dhe mbahet me datat **1 dhe 2 dhjetor 2022** në Prizren (të konfirmohet).

**OFRUESI I TRAJNIMIT**

* Eileen Skinnider, eksperte ndërkombëtare e angazhuar nga KiE;
* Ariana Qosaj-Mustafa, eksperte vendore e angazhuar nga KiE;
* Faton Ademi, Gjyqtar në Gjykatën e Apelit - bashkëtrajnues.

**KRITERET PËR APLIKIM:**

* + Të jetë gjykatës/e ose prokuror/e që trajton rastet e dhunës ndaj grave dhe dhunës në familje;
	+ Së paku 4 (katër) vite përvojë si gjyqtar/e ose prokuror/e;
	+ Përvoja e trajnimit (nëse ka);
	+ Kredibiliteti si trajnues;
	+ Reputacioni dhe legjitimiteti moral;
	+ Motivimi personal;
	+ Njohuri të shkëlqyeshme të gjuhës angleze.

**Ju lutem keni parasysh se numri i pjesëmarrësve është i limituar. Ju lutem shprehni interesimin e juaj për të marrë pjese në trajnim në e-mail tek duke cekur pozitën dhe institucionin ku veproni, në e-mailin e mëposhtëm:**

E-mail: arianit.shabani@rks-gov.net

Nr. Tel: 044 890 089

**AFATI I FUNDIT PËR APLIKIM: 24.10.2022**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ky trajnim i trajnerëve mundësohet nga Akademia e Drejtësisë dhe Projekti i Zyrës së Këshillit të Evropës në Prishtinë “Fuqizimi i Luftës kundër dhunës ndaj grave dhe dhunës në familje –faza III”*